Aintzane Txasko

Aintzane Txasko (Zalduondo, Araba, 1943) bonbardino jotzailea da eta Kirrinka fanfarrearen sortzailea.

 Bizitza 
Zalduondoko herri giroan hazitako emakume ausarta eta bizia da Aintzane. Musikarako zaletasuna berandu heldu zitzaion, halere, ilusioz eta konpromisoz bete du bere bizitza. 

 Ibilbidea 
50 urte zituela egin zituen lehen urratsak musikaren bidean eta Gasteizko Kirrinka fanfarrearen sortzaile eta arima bihurtu zen. Asko gustatzen zaio bonbardinoa jotzea. Bizia ematen dio, gaztetu egiten du.

Txema Bikarregirekin jarri ziren harremanetan, beste talde batzuk zuzentzen zituen eta. Txemak garrantzitsuena gogoa izatea zela esan zien. Abuztuan pentsatu eta irailean martxan zen fanfarrea, musika jotzeaz gain, zerbait sozialagoa izateko, aktibo eta elkartuta egoteko heburuarekin.

 Partitura irakurri ez eta bonbardinoa jo 
Hutsetik hasi zen taldea. Txemak bakoitzari musika tresna bat esleitu zion. Aintzane Txaskori bonbardinoa egokitu zitzaion, beste batzuei saxoa, tronpeta... hark erabaki zuen nori zer tresna egokitu. Aintzane Txasko partitura irakurtzen jakin ez eta bonbardinoa jotzera pasatu zen. 24 bat lagunek osatzen dute fanfarrea. Hasieran notak oso modu sinplean jartzen zizkien: do, re, mi... eta pixkanaka-pixkanaka hasi ziren. Bonbardinoa ez da beste instrumentu batzuetan bezala, haizea bota eta listo. Hiru tekla baino ez dituenez, airearen kontrola eduki behar da, zein tonutan jo behar den jakin, intentsitatea neurtu… sentiberatasuna eskatzen du, baina instrumentu zoragarria da, soinu epela eta inguratzailea du eta. Tresna horrekin maitemindu zen Aintzane. Taldeak astean bi aldiz entsaiatzen du.

Fanfarreen etorkizunari begira, 2025eko maiatzean Berria egunkarian hauxe azaldu zuen Aintzane Txaskok:«Oraindik ilusioz gaude, baina zaila da gazteak sartzea.»

 Erreferentziak 

 Kanpo estekak 

 Elkarrizketa: Aintzane Txasko: «Ilusioa teknika baino garrantzitsuagoa da fanfarre batean, eta beti izan dut ilusioa» Berria, 2025.05.04

Kategoria:Zalduondoarrak
Kategoria:Bonbardino jotzaileak
Kategoria:Musikariak
Kategoria:Emakume musikariak
Kategoria:Arabako musikariak
Kategoria:Euskal Herriko musikariak